Publication: Magyar Közlöny
Issue: MK-2007-145 (Year: 2007, Number: 145)
Era: 2004-2010
Section: Az Országos Rádió és Televízió Testület (a továbbiakban: Testület) tájékoztatja az érdekelteket, hogy a rádiózásról és televíziózásról szóló 1996. évi I. törvény (a továbbiakban: Rttv.) 41. § (1) bekezdésének a) pontja alapján a Kulturális Közlöny 2007/9. (V. 14.) számában meghirdetett Mohács 1485 kHz helyi rádiós középhullámú
Paragraph Index: 1056

Az Országos Rádió és Televízió Testület (a továbbiakban: Testület) tájékoztatja az érdekelteket, hogy a rádiózásról és televíziózásról szóló 1996. évi I. törvény (a továbbiakban: Rttv.) 41. § (1) bekezdésének a) pontja alapján a Kulturális Közlöny 2007/9. (V. 14.) számában meghirdetett Mohács 1485 kHz helyi rádiós középhullámú mûsor-szolgáltatási jogosultság tekintetében a 2037/2007. (IX. 5.) számú határozata alapján az alábbi döntést hozta: A meghirdetett Mohács 1485 kHz helyi rádiós középhullámú mûsor-szolgáltatási jogosultságra az alábbi pályázati ajánlat érkezett: – a Mohács–Bóly Térsége Kommunikációs Egyesület (7700 Mohács, Dózsa György u. 10.). A beérkezett pályázati ajánlatot a Testület alaki és tartalmi szempontból is megvizsgálta. Az ÁPF 67. pontja elõírja a Testület számára a pályázati ajánlatok elbírálását követõen az értékelés eredményeinek indokolását, amelyben fel kell tüntetni a pályázat célját, jellegét, tárgyát, valamint a pályázati felhívás közzétételére vonatkozó adatokat, a lebonyolítás rövid ismertetését, a beérkezett ajánlatok számát, az ajánlattevõk fontosabb adatait, az ajánlatok lényeges tartalmát, a fõbb bírálati szempontokat, valamint a pályázat eredményének megállapítására vonatkozó indokokat. Alaki és tartalmi vizsgálat A Testület a Pályázati felhívás 6.1. pontja alapján benyújtott ajánlat érvényességét megvizsgálta a Pályázati felhívás 6.2. pontja szerint. Ezt követõen a Testület lefolytatta a pályázati ajánlat érdemi vizsgálatát és értékelését. Mivel a Testület a pályázati ajánlatot alakilag érvényesnek és tartalmilag hiánytalannak találta, ezért az Rttv. 100. § (1) bekezdése alapján a Mohács–Bóly Térsége Kommunikációs Egyesületet, mint egyedüli pályázót nyilvánította nyertesnek a Mohács 1485 kHz helyi rádiós középhullámú mûsor-szolgáltatási jogosultság tekintetében. III.

Source: https://magyarkozlony.hu/hivatalos-lapok/39e1bc490c6c51285c51b9a5e5c7c0c7e15f014a/dokumentumok/4aed7ea191b8d77a22f3ba17ff033afce52ac363/letoltes